Michael Ballack

**Michael Ballack**, nadimci Mihi i Bale (Görlitz, 26. rujna 1976.), umirovljeni njemački nogometaš i reprezentativac. 

Igrač je sredine terena, sposoban pritom da igra i na drugim pozicijama - pogotovo se ističe u obrani. Rođen je 26. rujna 1976 u gradiću Görlitz, na krajnjem istoku Njemačke, u pokrajini Saskoj (nekada DDR). Visok je 1,89 m, težak 80 kg. Nije oženjen, živi sa djevojkom Simone Lambe sa kojom ima tri sina - Luis (2001), Emilio (2002) i Jordi (2005). Jedan je od Fifinih 100 najboljih živih igrača.

## Nogometna karijera
Michael Ballack je sa sedam godina počeo trenirati u klubu BSG Motor Frtz Heckert iz Chemnitza. Nakon tri godine, 1986, odlazi u FC Karl-Markx-stadt (danas Chemnitzer FC), gdje će igrati do 1997, nakon čega odlazi u prvi veći tim - FC Kaiserslautern. 1999. prelazi u FC Bayer Leverkusen, gdje igra 79 utakmica i postiže 27 golova. Tu ostaje do 2002, kada na četiri godine prelazi u Bayern München, gdje će postati ne samo sportska, već i medijska zvijezda. U minhenskom klubu je odigrao ukupno 107 utakmica i postigao 44 gola. U sezoni 2006/2007 igra u Engleskoj, u klubu Chelsea F.C.. 

Prvi profesionalni gol dao je 1. listopada 1996. u utakmici između Chemnitza i Dinama iz Dresdena. Taj gol riješio je pobjednika meča. Debi u Bundesligi desio se 19. rujna 1997, a u 
dresu Njemačke će zaigrati 28. travnja 1999 protiv Škotske. Prvi gol u dresu njemačke reprezentacije dao je iz slobodnog udarca protiv Grčke, u meču 28. ožujka 2001. Dosad je odigrao 70 utakmica u dresu reprezentacije i postigao 31 gol. Njegov dres nosi broj 13.

Često mu se pridodaje epitet igrača utakmice. Prepričavaju se njegovi golovi u posljednjim minutama utakmice kao i njegova "dupla pakovanja" (Doppelpack u žargonu sportskih komentatora i novinara u Njemačkoj) - dupli pogoci na utakmicama. Također, 2006. na SP u Nemačkoj bio je dvaput proglašavan za igrača utakmice - Man of the match.

## Najveći uspjesi u karijeri
Michael Ballack je u Njemačkoj tri puta osvajao kup, četiri puta prvenstvo. Triput je proglašavan za najboljeg njemačkog nogometaša. Soccer Digest ga je 2002. proglasio za najboljeg nogometaša na svijetu. Trenutno je i kapetan njemačke reprezentacije. U Bundesligi je odigrao ukupno 232 utakmice, a strijelac je bio 75 puta.
* 2006: treće mjesto na SP u Nemačkoj, prvak Njemačke sa Bayern München;
* 2005: nogometaš godine u Njemačkoj, prvak Njemačke sa Bayern München, dobitnik nagrade Bambi u konkurenciji njemačkog sportaše godine, nominacija za Fifinog nogometaša godine;
* 2004: prvak Njemačke sa Bayern München;
* 2003: nogometaš godine u Njemačkoj;
* 2002: nogometaš godine u Njemačkoj, najbolji europski igrač sredine terena (UEFA), viceprvak svijeta (SP 2002), finalist Lige prvaka sa Bayerom iz Leverkusena, viceprvak Njemačke sa Bayerom iz Leverkusena;

## Privatno
Ballack je vrlo bitna medijska ličnost u Njemačkoj - centralna je figura Adidasovih reklamnih kampanja. U kampanji uoči SP u Nemačkoj, nazvanoj +10, nastupao je zajedno sa Davidom Beckhamom, Zinedinom Zidanom i dr. Partner je i njemačkog McDonald'sa, a kampanje je radio i za Njemačku željeznicu (Deutsche Bahn), Sony Playstation i Njemački telekom (Deutsche Telekom). 

Moto poznatog nogometaša glasi: *Nemoj sve tako ozbiljno shvaćati!*

Specifičan je i Ballackov odnos prema fanovima. On svoje obožavatelje veoma poštuje i iako ne izlazi mnogo u javnost, uvijek nalazi načina da se zahvali svojim obožavateljima. O njima Ballack kaže: *Fanovi su mi veoma važni jer su potvrda uspjeha. Oni su nagrada za uloženi rad. Radujem se zbog svakog fana kojeg imam.*

Ballack 13 je naziv Ballackove kolekcije koja se prodaje putem Interneta i Ballackovog sajta. Radi se oodjevnim predmetima sa znakom Ballack 13 - stiliziranim tako da predstavlja moment radosti nakon postignutog gola. Izdvojeno Ball (na njemačkom "lopta") i Ballackova poza koja predstavlja slovo "A" čine vizualni identitet poznatog nogometaša. 2005. Adidas i Ballack su prezentirali jaknu i dvije majice kao službenu kolekciju Ballack 13.

2006. njemački časopis Stern objavio je knjigu o Michaelu Balcacku - Njegov put (Ballack - Sein Weg).

## Vanjske veze

* Službena stranica Michaela Ballacka na Internetu 
* Nogometni savez Njemačke
* Fan-shop Michaela Ballacka 
* FC Chelsea
* Službena stranica FC Bayern